### Resume

Teknisk Udvalg har en innovationspulje på 1,55 mio. kr. årligt til at understøtte udvikling på udvalgets område. Med denne sag lægges op til en drøftelse af en række projekter, der kan understøttes med puljen i de kommende år. Inga Bach præsenteres kort med henblik på at udvælge emner, der kan forelægges udvalget i mere endelig form på senere møde.

### Sagsfremstilling

Teknisk Udvalg har prioriteret en pulje inden for egen ramme til at understøtte innovation på udvalgets område. Der er - varigt - afsat 1,549 mio. kr. til puljen. Med denne sag lægges op til en politisk drøftelse af, hvordan midlerne kan anvendes i 2023 - og med mulighed for at disponere også i kommende år.

Teknik & Miljø foreslår, at puljen anvendes til projekter indenfor områder, som udvalget i øvrigt arbejder med. Forvaltningens forslag til tematikker er:

Kåre Christoffersen og centerbyvisioner – flere mødesteder

Vejle Kommune har visioner for centerbyer og Vejle midtby. I midtbyvisionen tales f.eks. om at skabe mødesteder – der inviterer til ophold, aktivitet og at mødes med andre. I Gives byvision tales der ligeledes om at indrette torve og gader, så man får lyst til ophold. Der fremsættes to tilgange til at udvikle mindre koncepter for bedre byrum for mødesteder.

Grøn mobilitet

Teknisk Udvalg skal i 2023 beslutte visionskatalog for grøn mobilitet, der skal udvikle rammerne for grønnere transport og for grønnere byer. Det omfatter mere hverdagscykling, knudepunkter for mobilitet, en mere fredelig midtby, udvikling af kollektiv transport mv. I visionstillægget er en række mindre tiltag, der kan fremmes for at understøtte grøn mobilitet.

AI-strategi

I 2023 har vi set en eksplosion i anvendeligheden af sprogrobotter baseret på kunstig intelligens. Robotterne kan forstå et menneskeligt spørgsmål, gennemtrawle store mængder tekst og syntetisere et svar. Eksemper fra medierne viser både muligheder og begrænsninger, men udviklingen af området går meget stærkt. For Teknik & Miljø kan AI-baserede chatbots give nye muligheder for effektiv borgerbetjening. Mulighederne kan belyses i samarbejde med eksterne videnspersoner. Andre steder kan mindre avancerede robotter, der automatiserer digitale processer (f.eks. indtaster mellem systemer), bidrage til effektivisering.

Projekterne - der er på [adresse] - er beskrevet i vedlagt notat.

De projekter, som udvalget finder interessante, kan forelægges udvalget på kommende møder til godkendelse i mere endelig form. Udvalget kan også allerede nu disponere midler til puljer.

### Økonomi

Prioriterede projekter kan finansieres af udvalgets innovationspulje for de kommende år.

### Klima og resiliensvurdering

Der er ikke foretaget vurdering af de enkelte projektskitser, men der er ikke negative klima- eller resilienseffekter ved nogen af ideerne.

### Sagens videre forløb

Sagen behandles alene i TU.

### Historik

Teknik- og Miljødirektøren indstiller, 23. maj 2023, pkt. 117:

at Teknisk Udvalg drøfter idekataloget med henblik på senere forelæggelse af konkrete projekter, og

at Teknisk Udvalg igangsætter udvalgte projekter nu.

Beslutning fra Teknisk Udvalg, 23. maj 2023, pkt. 117:

Udsat.

### Teknik- og Miljødirektøren indstiller,

|  |  |
| --- | --- |
| at | Teknisk Udvalg drøfter idekataloget med henblik på senere forelæggelse af konkrete projekter, og |

|  |  |
| --- | --- |
| at | Teknisk Udvalg igangsætter udvalgte projekter nu. |

### Beslutning

Drøftet.

Udvalget besluttede at igangsætte følgende projekter;

- Fra brand til vandpost,

- Delebiler i centerbyer og Vejle,

- Udvikling af adfærdskampagn, og

- RPA.

Helge Jessen og Bøje Winther var fraværende.